Fjármála - og efnahagsráðuneytið hefur komist að þeirri niðurstöðu að skattrannsóknarstjóri hafi sjálfstæða skyldu til að leggja mat á virði eða mikilvægi gagnanna um eignir Íslendinga í skattaskjólum fyrir þau verkefni sem embættið sinnir . „ Gengið er út frá því að sama gildi hér og um aðra ríkisaðila að ekki verði gerðir samningar við aðra en þá sem til þess eru bærir , enda hefur ekki annað komið fram en að gögnin séu föl frá slíkum aðila , “ segir í tilkynningu á vef ráðuneytisins . Í henni segir enn fremur að ráðuneytið hafi undanfarið skoðað hvort þörf sé á að treysta og skýra betur valdheimildir skattyfirvalda og annarra stjórnvalda til að sporna gegn skattundanskoti og skattsvikum . „ Tilefnið er m.a. að skattrannsóknarstjóra voru boðnar upplýsingar til kaups fyrr á árinu um aflandsfélög skráð í eigu Íslendinga í þekktum skattaskjólum , “ segir í tilkynningunni . „ Meti skattrannsóknarstjóri það svo að gögnin geti nýst embættinu við úrlausn mála sem það sinnir og að mögulegt sé að skilyrða greiðslu til seljanda gagnanna þannig að þær nemi að hámarki tilteknu hlutfalli af innheimtu þeirra skattkrafna sem af gögnunum leiðir er ráðuneytið reiðubúið að tryggja þær fjárheimildir sem nauðsynlegar eru til að ráðast í öflun umræddra gagna , með eðlilegum fyrirvörum um sarmáð áður en til skuldbindinga er gengið , “ segir í tilkynningunni . Auglýsing Þá hefur fjármála - og efnahagsráðherra tekið ákvörðun um að skipa starfshóp sem mun skoða hvort ástæða sé til að taka upp svokölluð „ Amnesty “ ákvæði í íslensk skattalög , svipað og gert hefur verið í nágrannalöndunum okkar . Hópurinn mun jafnframt leggja mat á það hvort lagaheimildir skattyfirvalda til öflunar upplýsinga í baráttunni gegn skattsvikum séu fullnægjandi . Hópurinn skilar niðurstöðum til ráðherra eigi síðar en 15. febrúar 2015 . Í hópnum eru Ása Ögmundsdóttir , lögfræðingur , Guðrún Jenný Jónsdóttir lögfræðingur tilnefnd af Skattrannsóknarstjóra , Lísa K. Yoder lögfræðingur tilnefnd af Skattrannsóknarstjóra , og Guðni Ólafsson viðskiptafræðingur . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .